Μπουτάκια κοτόπουλου με κολοκύθια στον φούρνο
Δεν θέλει κόπο αυτή η συνταγή, αραδιάζουμε τα υλικά μας σε ένα ταψί, το βάζουμε στον φούρνο και σε 40 λεπτά τρώμε!
4 μπούτια κοτόπουλο, ολόκληρα, ή 8 κοπανάκια, 8 σκελίδες σκόρδο, ελαφρώς κοπανισμένες , 8 κολοκύθια μικρά, κομμένα στα 4, 50 ml ελαιόλαδο, αλάτι, πιπέρι φρεσκοτριμμένο, 2 κουτ. σούπας ελαιόλαδο, 1 κουτ. σούπας μέλι, 2 κουτ. σούπας χυμός λεμονιού, 1 κουτ. σούπας μουστάρδα, 1 κουτ. σούπας πάπρικα γλυκιά, αλάτι, πιπέρι φρεσκοτριμμένο
Για να φτιάξουμε μπουτάκια κοτόπουλου με κολοκύθια στον φούρνο, αρχικά ανακατεύουμε σε ένα μπολ όλα τα υλικά για τη μαρινάδα. Ρίχνουμε το κοτόπουλο και το ανακατεύουμε να καλυφθεί καλά. Καλύπτουμε με μεμβράνη και αφήνουμε στο ψυγείο για 15 λεπτά, να μαριναριστεί. Προθερμαίνουμε τον φούρνο στους 180°C. Αραδιάζουμε σε ταψί τα κολοκύθια με το σκόρδο, τα αλατοπιπερώνουμε και τα ραντίζουμε με το λάδι. Τακτοποιούμε και το κοτόπουλο με τη μαρινάδα.Ψήνουμε για 40-45 λεπτά ή μέχρι να γίνει το κοτόπουλο.
Κολοκυθάκια,Κοτόπουλο,Μέλι,Σκόρδο